تخلعت و ماقداش نتحرك و لا نهضر كلي مضورة بحبل و لصقة على فمي ...الله ياربي فين انا و اش انا كنحلم ولا فايقة واش انا فشي فيلم و لا شنو ؟! قلبي كيدرب و بكترت ما كل شوية كنغيب و لليت كنحس بالدوخة و لاكن مكنفدش الوعي...شوية هوا يبان ليا هاداك اللي قتل الحاج افتخار نازل مع الدروج د الفيلا؟!!!!!!! هنا صافي الجلطة كتقولي نجي دابا ولا تا لبلاتي! قرب مني و نتر ديك اللسقة على فمي خلاه كيوزوز و حمر و انا غوت فالسما. الشخص : مرحبا بيك عندنا هاهاها ...افتخار عندو الدوق رفيييع ملي فكر يتزوج بوحدة فحالك ...(انا كنترعد و الخلعة شاداني) دوماج مطبقش الشوط المهم فهاد الزويجة هه سال دمو قبل ميسيل دمك هههه مايبقاش فيك الحال ليوم غتكملي طقوس الزواج عندنا.. انا: !!!!اشنو درت ليكم ؟!!!!هىءهىء هىء اشنو درت حتى ديرو ليا هادشي كامل ااااهاههههىءءهىءء شمن دنب درت حتى يجرى ليا هادشي ... الشخص : هههه هادا هوا زهرك و نتي دابا هيا الكارط اللي غنلعبو بيه ...ويلا سمعتي لينا شنو غنقولو ليك و طبقتيه بالحرف حتا حاجة مغطرى ليك كتسمعي ويلا فكرت غير انك تحركي هاكا ولا هاكا و ديري الحاجة من بالك غيطير ليك الراس و حاجة خرى راكي مراقبة و اللي خرجك من الحبس غيقدر يرجك للقبر ...(مشا) فهمت بلي هما اللي خرجوني ..اويلي كن غير خلاوني فبه حسن ليا ..بلعاني دوزو عليا هاد الدكاكة باش نخاف و نخضع للاوامر ديالهم.مشا و خلاني فاهمة انص و المطلوب مني مازال متفاهماه ...شوية هضر الراجل اللي قدامي فالكرسي و عاطيني ضهرو..صوتو غليييض و كتبان لي غير يدو فيها سيكار .. الراجل: سمعي مزيان اش غنقوليك .. افتخار قبل ما يموت كتب ليك جميع املاكو(ضهشرت ) غير خودو كلشي ماخصني والو(شنقت عليا يد مور ضهري قبل منكل الهضرة ) غتسنطي شنو كيقوليك بلا متزيدي شي كلمة.. كرمت فبلاصتي و البولة شاداني و كنترعد هوا يقولي الراجل مول السيكار...(كيجبد واحد الكرطة بحال ديال البنكة و يا ديال الزاج رهيفة زرقة بين صبعانو و كيزها جيهت كتافو بلا مايدور عندي) شتي هاد الكارط هادا ...غتخديه و تجيبي ليا خوه الاصلي اللي عند نضال ولد افتخار (تصدمت) فين ما كان فداك القصر كان تحت الارض تجيبيه ...كان فوق الارض تجيبيه و نتي و شطارتك يا اما تجيبي الكارط يا اما غندفنك حية و نتي عارفة هادشي ...ايلا عندك شي سوءال طرحيه دابا قبل منجمع الجلسة. انا اول مرة نسمع بللي افتخار عندو ولد و كيغاندير ناخد هاد الكارط هادا من عند هاد نضال و انا عمرني عرفتو اش هاد المصيبة نزلات عليا